**Eesti Olümpiakomitee teadusprojektide konkursi juhend**

**Üldpõhimõtted**

1. Toetused eraldatakse rakenduslike spordiuuringute läbiviimiseks. Rahastamisel eelistatakse projekte, mis on suunatud olümpiaettevalmistussüsteemi kaasatud sportlaste tulemuste parandamisele või laste ja noorte liikumisharjumuste suurendamisele. Teadusprojektide konkursi rahaline maht on 2016. aastal 25 000€. Toetusmäära suurus ühe projekti kohta on kuni 5000€.

2. Projektil peab olema kindel, selgelt defineeritud eesmärk ja väljund, fikseeritud

alguse ja eeldatava lõpu kuupäev. Projekti realiseerib üksikuurija või uurimisgrupp,

projekti juhib vastutav täitja. Toetusi eraldatakse kuni kaks aastat kestvatele projektidele.

4. Projekti realiseerimise baasiks on juriidiline isik või tema asutus, mille kaudu toetus taotlejale eraldatakse.

5. Projekti vastutaval täitjal peab olema Eesti doktorikraad või sellega võrdväärne teaduskraad ning ta peab olema avaldanud viimase nelja aasta jooksul (2013–2016) vähemalt kolm publikatsiooni, mis vastavad Eesti Teadusinfosüsteemi (edaspidi ETIS) publikatsioonide klassifikaatori punktide 1.1, 1.2, 2.1 ja 3.1 nõuetele.

6. Projekti põhitäitja on isik, kes osaleb projekti sisulises täitmises. Projekti põhitäitja

peab olema kas (1) vähemalt magistrikraadi või vastava kvalifikatsiooniga ning ta peab

olema avaldanud viimase kolme aasta jooksul (2014–2016) vähemalt ühe publikatsiooni,

mis vastab ETISe publikatsioonide klassifikaatori punktide 1.1, 1.2, 2.1 ja 3.1

nõuetele; või (2) doktorant.

**Toetuse taotlemise ja eraldamise kord**

8. Taotluste saajad määrab EOK moodustatud komisjon.

9. Toetuste taotluste esitamise tähtaeg 2016. aastal finantseeritavatele projektidele on

01. detsember 2016 kell 16.00.

Teade konkursi kohta avaldatakse EOK kodulehel [www.eok.ee](http://www.eok.ee) 11. oktoobril 2016.

1. Allkirjastatud projekti rahastamise taotlus koos eelarvega tuleb allkirjastatult esitada väljakuulutatud tähtajaks EOK meiliaadressile peeter@eok.ee või EOK postiaadressile: Eesti Olümpiakomitee, Pärnu mnt 102c, 11312, Tallinn.
2. Toetuse saajale tehakse projektitoetuslepingu alusel väljamaksed mitmes osas: 30% ettemakse, 40% vahemakse ja 30% lõppmaksena.
3. Toetuse saaja on kohustatud kirjutama projekti lõppedes projektist artikli EOK ajakirja „Liikumine ja sport“. Artikkel tuleb esitada EOK-sse aadressile peeter@eok.ee kolme kuu jooksul pärast projekti lõppemise tähtaega.